
10                                                                                                                                    DR 31.10.2016                                    

 

Kita menggunakan bekalan genset kepada sekolah tersebut. Di bawah 
perancangan dan pengumuman dalam Bajet 2017, sebanyak 120 sekolah daif akan 
diberikan peruntukan khusus dan di antaranya 60 di Semenanjung, 30 di Sabah, 30 di 
Sarawak.  Ini merupakan di dalam Rolling Plan Kedua pada tahun 2017. Akan tetapi bukan 
hanya terhad kepada sekolah-sekolah yang saya umumkan ini tetapi sepanjang masa 
tahun-tahun yang lepas kita telah mengenal pasti lebih daripada 100 buah sekolah di 
Sarawak yang dikategorikan sebagai sekolah daif, bukan hanya kerana bangunan yang 
uzur tetapi bekalan elektrik dan bekalan air.  

 Jadi, mudah-mudahan dengan peruntukan yang kita perolehi ini, kita akan 
memperbaiki keadaan bangunan sekolah dan juga bekalan elektrik dan bekalan air yang 
bersih kepada sekolah.  Sekian, terima kasih.   

 Dr. Siti Mariah binti Mahmud [Kota Raja]: Terima kasih Tuan Yang di-Pertua, 
terima kasih Yang Berhormat Menteri. Saya cuma ingin bertanya sama ada kementerian 
memikirkan untuk mengambil insurans kebakaran untuk semua sekolah. Oleh kerana 
kejadian ini mungkin berlaku lagi dan mungkin dengan adanya pengambilan takaful ataupun 
insurans ini, maka kita akan terpaksa upgrade sentiasa keadaan pendawaian sekolah-
sekolah kita. Terima kasih  

 Tuan Chong Sin Woon: Terima kasih atas cadangan yang sangat baik daripada 
Yang Berhormat.  Saya akan bawa balik perbincangan dalam kementerian.  Terima kasih.   

 

6. Puan Hajah Fuziah binti Salleh [Kuantan] minta Menteri Kesihatan menyatakan, 
langkah yang diambil oleh pihak kementerian dalam usaha membanteras penyakit 
tuberculosis (TB) dan untuk mengembalikan status Malaysia bebas dari ancaman penyakit 
TB seperti sebelum ini.  

 Timbalan Menteri Kesihatan [Dato' Seri Dr. Hilmi bin Yahaya]: Terima kasih 
Yang Berhormat dari Kuantan.  Tuan Yang di-Pertua, ini berkenaan dengan penyakit TB, 
Tuan Yang di-Pertua. Penyakit TB telah lama wujud dan endemik di negara Malaysia.  
Jumlah kes TB di Malaysia meningkat daripada 10,800 kes pada tahun 1990 kepada 
24,220 kes pada tahun 2015, iaitu peningkatan sebanyak 13,420 ataupun 124 peratus 
dalam tempoh 25 tahun.  Ini kes yang sebutkan tadi, kes-kes baru tiap-tiap tahun Tuan 
Yang di-Pertua.  

 Tuan Yang di-Pertua, Pertubuhan Kesihatan Sedunia (WHO) dalam program End 
TB Strategy 2035 telah menggariskan pelbagai strategi bagi menamatkan epidemik TB 
pada tahun 2035.  Malaysia juga turut merangka Pelan Strategik Kebangsaan Kawalan TB 
selaras dengan garis panduan WHO tersebut dalam usaha mengekang dan pengawal 
penularan TB di negara kita. Strategi utama pencegahan penyakit TB adalah pengesanan 
dan rawatan awal bagi semua kes-kes TB sehinggalah pesakit sembuh dan tidak 
menjangkiti individu lain.  

 Aktiviti pengesanan kes penyakit TB yang telah dijalankan adalah seperti berikut:  

(i) pemeriksaan kahak ke atas pesakit yang mempunyai tanda dan 
gejala TB yang mendapatkan rawatan di fasiliti kesihatan kerajaan. 
Sepanjang tahun 2015, sejumlah 549,288 orang pesakit di Jabatan 
Pesakit-pesakit Luar yang mempunyai tanda dan gejala TB telah 
diperiksa kahak; 

(ii) pemeriksaan X-ray dada ke atas golongan berisiko tinggi 
mendapat penyakit TB iaitu ini adalah screening programme Tuan 
Yang di-Pertua. Satu, konteks kepada pesakit TB, yang kedua, 
pesakit kencing manis, yang ketiga, pesakit yang menjalani dialisis, 
penghidap sakit HIV, warga emas, perokok dan pesakit paru-paru 
kronik atau chronic obstructive lung disease Tuan Yang di-Pertua.  
Sepanjang tahun 2015, sejumlah 275,972 golongan berisiko tinggi 
telah di saring dengan X-ray dada, dan sejumlah 3,039 kes TB 
telah dikesan di kalangan golongan mereka ini; 

(iii) pembelian mikroskop fluorescent, LED dan ditempatkan di 438 
pusat mikroskopi di seluruh negara; 



Kita menggunakan bekalan genset kepada sekolah tersebut. Di bawah perancangan dan pengumuman dalam Bajet 2017, sebanyak 120 sekolah daif akan diberikan peruntukan khusus dan di antaranya 60 di Semenanjung, 30 di Sabah, 30 di Sarawak. Ini merupakan di dalam Rolling Plan Kedua pada tahun 2017. Akan tetapi bukan hanya terhad kepada sekolah-sekolah yang saya umumkan ini tetapi sepanjang masa tahun-tahun yang lepas kita telah mengenal pasti lebih daripada 100 buah sekolah di Sarawak yang dikategorikan sebagai sekolah daif, bukan hanya kerana bangunan yang uzur tetapi bekalan elektrik dan bekalan air. Jadi, mudah-mudahan dengan peruntukan yang kita perolehi ini, kita akan memperbaiki keadaan bangunan sekolah dan juga bekalan elektrik dan bekalan air yang bersih kepada sekolah. Sekian, terima kasih. Dr. Siti Mariah binti Mahmud [Kota Raja]: Terima kasih Tuan Yang di-Pertua, terima kasih Yang Berhormat Menteri. Saya cuma ingin bertanya sama ada kementerian memikirkan untuk mengambil insurans kebakaran untuk semua sekolah. Oleh kerana kejadian ini mungkin berlaku lagi dan mungkin dengan adanya pengambilan takaful ataupun insurans ini, maka kita akan terpaksa upgrade sentiasa keadaan pendawaian sekolah- sekolah kita. Terima kasih Tuan Chong Sin Woon: Terima kasih atas cadangan yang sangat baik daripada Yang Berhormat. Saya akan bawa balik perbincangan dalam kementerian. Terima kasih. 6. Puan Hajah Fuziah binti Salleh [Kuantan] minta Menteri Kesihatan menyatakan, langkah yang diambil oleh pihak kementerian dalam usaha membanteras penyakit tuberculosis (TB) dan untuk mengembalikan status Malaysia bebas dari ancaman penyakit TB seperti sebelum ini. Timbalan Menteri Kesihatan [Dato' Seri Dr. Hilmi bin Yahaya]: Terima kasih Yang Berhormat dari Kuantan. Tuan Yang di-Pertua, ini berkenaan dengan penyakit TB, Tuan Yang di-Pertua. Penyakit TB telah lama wujud dan endemik di negara Malaysia. Jumlah kes TB di Malaysia meningkat daripada 10,800 kes pada tahun 1990 kepada 24,220 kes pada tahun 2015, iaitu peningkatan sebanyak 13,420 ataupun 124 peratus dalam tempoh 25 tahun. Ini kes yang sebutkan tadi, kes-kes baru tiap-tiap tahun Tuan Yang di-Pertua. Tuan Yang di-Pertua, Pertubuhan Kesihatan Sedunia (WHO) dalam program End TB Strategy 2035 telah menggariskan pelbagai strategi bagi menamatkan epidemik TB pada tahun 2035. Malaysia juga turut merangka Pelan Strategik Kebangsaan Kawalan TB selaras dengan garis panduan WHO tersebut dalam usaha mengekang dan pengawal penularan TB di negara kita. Strategi utama pencegahan penyakit TB adalah pengesanan dan rawatan awal bagi semua kes-kes TB sehinggalah pesakit sembuh dan tidak menjangkiti individu lain. Aktiviti pengesanan kes penyakit TB yang telah dijalankan adalah seperti berikut: (i) pemeriksaan kahak ke atas pesakit yang mempunyai tanda dan gejala TB yang mendapatkan rawatan di fasiliti kesihatan kerajaan. Sepanjang tahun 2015, sejumlah 549,288 orang pesakit di Jabatan Pesakit-pesakit Luar yang mempunyai tanda dan gejala TB telah diperiksa kahak; (ii) pemeriksaan X-ray dada ke atas golongan berisiko tinggi mendapat penyakit TB iaitu ini adalah screening programme Tuan Yang di-Pertua. Satu, konteks kepada pesakit TB, yang kedua, pesakit kencing manis, yang ketiga, pesakit yang menjalani dialisis, penghidap sakit HIV, warga emas, perokok dan pesakit paru-paru kronik atau chronic obstructive lung disease Tuan Yang di-Pertua. Sepanjang tahun 2015, sejumlah 275,972 golongan berisiko tinggi telah di saring dengan X-ray dada, dan sejumlah 3,039 kes TB telah dikesan di kalangan golongan mereka ini; (iii) pembelian mikroskop fluorescent, LED dan ditempatkan di 438 pusat mikroskopi di seluruh negara;